**ADÁSVÉTELI KERETSZERZŐDÉS**

**..... rész**

Amely a közbeszerzésekről szóló 2015. évi CXLIII. törvény (a továbbiakban: Kbt.) alapján lefolytatott eljárás eredményeként létrejött

egyrészről

**Bischitz Johanna Integrált Humán Szolgáltató Központ**

Székhely: 1072 Budapest, Nyár u. 7. II. emelet

Adószám: 15507228-2-42

Képviselő: **Farkas Tünde, igazgató**

mint vevő (a továbbiakban: Vevő),

másrészről

Név: **…………………………..**

Székhely: ………………………

Cégjegyzékszám: …………………..

Adószám: ………………………….

Bankszámlát vezető pénzintézet: …………..

Bankszámlaszám: ………………………..….

Képviseli: …………………………….………

mint eladó (a továbbiakban: Eladó) között az alábbiak szerint.

**ELŐZMÉNY**

Vevő *„Tisztító- és mosószer, takarítószerek és eszközök, fertőtlenítőszerek, orvosi fogyóeszközök és higiéniai papíráru adásvételi keretszerződés”* tárgyában a Kbt. 112. § (1) bekezdés b) pont szerinti nemzeti nyílt közbeszerzési eljárást indított 2 részajánlattételi lehetőséggel. Jelen szerződés elválaszthatatlan mellékletét képezi a közbeszerzési eljárás során keletkezett valamennyi irat, azok külön csatolása nélkül is.

Vevő a közbeszerzési eljárás ….. részében az Eladót hirdette ki nyertesnek, amelynek alapján a Felek az alábbi keretszerződést (továbbiakban: keretszerződés) kötik egymással.

1. **A KERETSZERZŐDÉS TÁRGYA**

1.1. A keretszerződés tárgya:

Különböző tisztító- és mosószer, takarítószerek és eszközök, fertőtlenítőszerek, orvosi fogyóeszközök és higiéniai papíráru beszerzése adásvételi keretszerződés keretében.

*1. rész - Tisztítószer, mosószer, mosogatószer, takarítószerek és eszközök, higiéniai papíráru*

*2. rész - Kézi és felület fertőtlenítőszerek, továbbá orvosi fogyóeszközként használatos és háztartási gumikesztyűk*

1.2. A keretszerződés tárgyát és terjedelmét a közbeszerzési dokumentumok és Eladó nyertes ajánlata alkotják, melyek alapján Felek keretszerződést kötnek egymással. A keretszerződés keretében leszállított és átvételre felajánlott termékeknek meg kell felelniük a keretszerződésben és a műszaki leírásban foglalt követelményeknek, azzal, hogy Vevő egyenértékű, a kiírtakkal mindenben egyező, vagy jobb minőségi paraméterekkel rendelkező termékek szállítását is elfogadja.

1.3. A keretszerződés alapján Vevő eseti megrendeléseket jogosult leadni, melyet Eladó írásban visszaigazol és nyertes ajánlatában foglaltak szerint a megrendelést követő ...... munkanapon belül, az utolsó munkanapon legkésőbb 12.00 óráig, Vevővel előre egyeztetett időpontban teljesít.

1.4. Felek rögzítik, hogy a jelen keretszerződés két év határozott időre, évi nettó .... millió Ft keretösszegre jön létre. Vevő a két évre meghatározott teljes keretösszeg 70 %-ának megfelelő értékben vállal lehívási, megrendelési kötelezettséget.

1. **A KERETSZERZŐDÉS TELJESÍTÉSÉNEK HELYE, HATÁRIDEJE**

2.1. A teljesítés helye: eseti megrendelésben kerül rögzítésre Vevő alábbi telephelyei közül:

**Bentlakásos idősotthonok, 365 napos szolgáltatási időszak: (mindkét rész)**

1071 Bp. Dózsa György út 46.

1071 Bp. Peterdy utca 16.

**Idős nappali klubok, 365 napos szolgáltatási időszak: (csak 1. rész)**

1077 Bp. Király utca 97.

1074 Bp. Dohány u. 22-24.

1071 Bp. Dózsa György út 46.

1071 Bp. Peterdy utca 16.

**Bölcsődék: (csak 1. rész)**

1071 Bp. Lövölde tér 1.

1071 Bp. Városligeti fasor 39-42.

1074 Bp. Dob u. 23.

**Varázsdoboz játszóház: (csak 1. rész)**

1074 Bp. Dob u. 27.

**Üzemeltetési csoport, (csak 1. rész) Házi segítségnyújtás: (mindkét rész)**

1071 Bp. Dohány u. 22-24.

**Egészségügyi terület (mindkét rész)**

**Védőnők:**

1077 Bp. Rottenbiller u. 27.

1075 Bp. Madách u.2-6.

**Gyerekfogászat:**

1077 Bp. Hevesi Sándor tér 1.

**Szájsebészet:**

1074 Bp. Csengery u. 25.

**Étkeztetési, ellátotti, pénz és értékkezelési csoport: (csak 1. rész)**

1071 Bp. Dózsa György út 70.

**Központi irányítás: (csak 1. rész)**

1072 Bp. Nyár u. 7.

**Gyermekjóléti és családsegítő központ (csak 1. rész)**

1073 Bp. Kertész u.20.

1074 Bp. Hutyra u. 11-15.

**Stratégiai és fejlesztési iroda: (csak 1. rész)**

1071 Bp. Lövölde tér 7.

**Ügyeleti rendelő (mindkét rész)**

1073 Bp. Dob u. 86.

**Gyermek háziorvosok (mindkét rész)**

Bp. Rottenbiller u. 12.

**Felnőtt háziorvosok (mindkét rész)**

1077 Bp. Wesselényi u 11.

1072 Bp. Klauzál u. 23.

1077 Bp. Hevesi Sándor tér 1.

1071 Bp. Dembinszky u. 7.

1078 Bp. István u. 35.

1076 Bp. Péterffy Sándor u. 47.

1071 Bp. Dózsa György út 60.

2.2. A keretszerződés időtartama 24 hónap, 2024. január 1. napjától, 2025. december 31. napjáig. A keretszerződés idő előtt megszűnik a két évre meghatározott keretösszeg kimerülésével.

2.3. A keretszerződés meghosszabbodik, amennyiben a két évre meghatározott keretösszeg a keretszerződés két éves időtartama alatt nem merül ki. A meghosszabbítás időtartama a fennmaradó keretösszeg kimerüléséig, de legfeljebb 12 hónapig tart.

Vevő a meghosszabbítás iránti szándékáról a keretszerződés időtartamának lejártát legkésőbb egy hónappal megelőzően írásban értesíti az Eladót, és egyező szándék esetén a keretszerződés megszűnésének új időpontját Felek írásban rögzítik.

Felek fentiek szerinti szerződésmódosítása Kbt. 141. § (4) a) pontja szerinti szerződésmódosításnak minősül, melyről Vevő, mint ajánlatkérő nem köteles hirdetményt közzétenni.

2.4. Az Eladó által vállalt teljesítési határidő az áru megrendelésétől számított ...... munkanap, mely az írásbeli megrendelés kézhezvételét követő első munkanapon veszi kezdetét. Határidőben teljesít az Eladó, ha az általa vállalt határidő utolsó napján déli 12.00 óráig helyszínre szállítja az adott termékeket. A szállítás várható idejét Vevővel előre egyeztetni kell.

A Vevő előteljesítést elfogad.

2.5. Vevő a teljesítést a helyszínen ellenőrzi és a szállítólevél aláírásával igazolja. A szállítólevél aláírására a Vevő helyszínen tartózkodó munkatársa, képviselője jogosult.

2.6. A keretszerződés teljesítése során Eladó eseti megrendelésenként jogosult számlát kiállítani az eseti megrendelésben megrendelt és leszállított termékek ellenértéke után. Eladó az egyes megrendelésekre eső teljesítéséről a szállítólevél / szállítólevelek alapján kimutatást készít, melyet a Vevő leigazol (teljesítésigazolás).

Vevő a számlát átutalással, a számla kézhezvételét követő 30 napon belül teljesíti, figyelembe véve a Ptk. 6:130. § (1)-(2) bekezdés és a Kbt. 135.§ (1), (5)-(6) bekezdés vonatkozó előírásait.

2.7. Eladónak felróható késedelmes teljesítés esetén az Eladó **késedelmi kötbér** fizetésére köteles, melynek mértéke a késedelemmel érintett munkanaponként az eseti megrendelés nettó ellenértékének 1 %-a, de legfeljebb az eseti megrendelés nettó ellenértékének 10 %-a. A 10 munkanapot meghaladó késedelem esetén Vevő jogosult a keretszerződéstől elállni és meghiúsulási kötbért követelni.

2.8. Amennyiben az Eladó hibásan teljesít, a hibás teljesítésről szóló jegyzőkönyv kézbesítését követő naptól a szerződésszerű teljesítés napjáig a Vevő **hibás teljesítési kötbérre** jogosult, melynek mértéke a hibás teljesítéssel érintett munkanaponként az eseti megrendelés nettó ellenértékének 1 %-a, de legfeljebb az eseti megrendelés nettó ellenértékének 10 %-a.

1. **A SZERZŐDÉSES ÁR**
   1. Eladó a keretszerződés tárgyát képező termékeket az ajánlatban megadott árral és feltételekkel szolgáltatja. Eladót a jelen keretszerződés alapján tett eseti megrendelés teljesítéséért a jelen keretszerződés mellékletét képező ártábla szerinti egységárak és a megrendelt, valamint leszállított mennyiség alapján kiszámított ellenérték, illetve a kiszállítási díj illeti meg.

Felek az ÁFA-t a mindenkor hatályos ÁFA-tv. rendelkezéseinek megfelelően számítják.

Az ellenszolgáltatás tartalmazza a termékek beszerzésével és Vevőhöz történő szállításával kapcsolatban felmerülő valamennyi költséget, díjat. A jelen pontban meghatározott ellenérték tartalmazza Eladónak a jelen keretszerződés teljesítésével kapcsolatos minden költségét, ezen felül az Eladó egyéb fizetési, vagy megtérítési igénnyel nem élhet.

* 1. Vevő a csomagolás, kiszállítás díját eseti megrendelésenként az eseti megrendelés kapcsán megrendelt és leszállított termékek ellenértékével együtt teljesíti. Eladót kiszállításonként az alábbi díjazás illeti meg:

|  |  |
| --- | --- |
| **Rendelés nettó értéke (Ft)** | **Csomagolási és szállítási díj (nettó Ft / alkalom)** |
| 0-100.000.,- Ft | Ft |
| 100.001 – 250.000.,- Ft | Ft |
| 250.001.,- Ft felett | Ft |

A teljesítésigazoláson az esedékes csomagolási / kiszállítási díjat is fel kell tüntetni.

* 1. Az elszámolás és a kifizetés pénzneme minden esetben: magyar forint (HUF)
  2. Felek megállapodnak abban, hogy a keretszerződés időtartama alatt Eladó évente egy alkalommal áremelésre jogosult, melyet tárgyév október 10. napjáig kell jeleznie Vevő részére. Az áremelés mértéke nem haladhatja meg a KSH tárgykörre vonatkozó éves inflációs mértékét.
  3. Eladó kötelezettséget vállal, hogy nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontjai szerinti feltételeknek nem megfelelő társaság tekintetében merülnek fel, és amelyek Eladó adóköteles jövedelmének csökkentésére alkalmasak.
  4. Eladó kötelezettséget vállal, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.
  5. A külföldi adóilletőségű Eladó köteles jelen szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.

1. **A KERETSZERZŐDÉS TELJESÍTÉSÉNEK MÓDJA**

4.1. A Felek a jelen keretszerződésben foglalt feladatok minél magasabb szintű megvalósítása érdekében kötelesek folyamatosan együttműködni. A kapcsolattartásra kijelölt személyek:

|  |  |
| --- | --- |
| **Vevő részéről** |  |
| cím |  |
| telefonszám |  |
| e-mail cím |  |
| **Eladó részéről** |  |
| cím |  |
| telefonszám |  |
| e-mail cím |  |

4.2. Eladó az ajánlatában foglaltak szerint jogosult a teljesítésbe alvállalkozókat bevonni. Köteles a szerződés teljesítésében közreműködni az olyan alvállalkozó, amely a közbeszerzési eljárásban részt vett az Eladó alkalmasságának igazolásában.

Az Eladó a jelen keretszerződés megkötésének időpontjában, majd – a később bevont alvállalkozók tekintetében – a keretszerződés teljesítésének időtartama alatt köteles előzetesen a Vevőnek valamennyi olyan alvállalkozót bejelenteni, amely részt vesz a keretszerződés teljesítésében. A bejelentéssel együtt köteles a Vevőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Eladó a keretszerződés teljesítésének időtartama alatt köteles a Vevőt tájékoztatni az alvállalkozók bejelentésben közölt adatainak változásáról. Eladó a keretszerződésbe foglaltan nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.

Eladó köteles a Vevőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

Az Eladó a teljesítésbe bevont partner(ek) munkájáért úgy felel, mintha a munkát maga végezte volna el.

4.3. Eladó és bevont partnerei kötelesek a feladataikat a Vevő előírásainak megfelelően, a tőle elvárható legmagasabb színvonalon, a Vevő érdekében ellátni.

4.4. Vevő feladata különösen:

* eseti megrendelését írásban (faxon vagy e-mailben) eljuttatni az Eladó részére
* az Eladó által a feladat elvégzéséhez igényelt információkat, adatokat az Eladó által kért határidőben az Eladó rendelkezésére bocsátani, illetve bocsáttatni;
* az Eladóval együttműködni;
* a termékek átvételekor a termékek mennyiségi és megfelelőségi vizsgálatát elvégezni;
* szavatossági igényeit mielőbb jelezni;
* a jelen keretszerződés szerinti fizetési kötelezettségét teljesíteni.

4.5. Eladó feladata különösen:

* az eseti megrendelést írásban visszaigazolni;
* az eseti megrendelés szerinti termékeket beszerezni, csomagolni;
* a termékeket az általa vállalt határidőn belül a Vevővel előre egyeztetett időpontban a helyszínre szállítani;
* a csomagolóanyagot a szelektív gyűjtés szabályai szerint az adott teljesítési helyről a kiszállítás napján, de legkésőbb azt követő 3 munkanapon belül további költség igény nélkül elszállítani;
* tulajdonosi szerkezetét a szerződés teljesítésének időtartama alatt a Vevő számára megismerhetővé tenni és a Kbt. 143. § (3) bekezdés szerinti ügyletekről a Vevőt haladéktalanul értesíteni.

4.6. Eladó az alábbi környezetvédelmi rendelkezések betartására vállal kötelezettséget:

* a megrendelt termékeket új, bontatlan gyári csomagolásban, sérülésmentesen szállítja,
* a szerződés tárgyát képező termékeket úgy kell csomagolnia, és olyan módon kell szállítania, hogy megakadályozza a termékek sérülését, károsodását, vagy minőségromlását.
* a csomagolóanyagot szelektív gyűjtés szabályai szerint elszállítja és az állagmegóvás kötelezettsége mellett törekszik arra, hogy minél kevesebb csomagolóanyagot, illetve hogy környezetbarát csomagolóanyagot használjon fel.

4.7. Felek kijelentik, hogy a Vevő hatályos adatvédelmi szabályzataiban foglaltakat ismerik és rendelkezéseit betartják. Felek vállalják, hogy jelen szerződés, valamint annak módosításai keretében a másik félnek átadott személyes adatokat a 2018. 05. 25. napján hatályba lépett, az Európai Parlament és a Tanács 2016/679 rendelet (a továbbiakban: GDPR rendelet), az információs önrendelkezési jogról és az információszabadságról szóló 2011. évi CXII. törvény és a személyes adatok védelméről szóló jogszabályok alapján kezelik, kizárólag az arra felhatalmazott szervek, hatóságok részére adják ki, egyébként bizalmasan kezelik.

Felek vállalják továbbá, hogy valamennyi érintettet tájékoztatnak arról, hogy személyes adataik kizárólag a jelen szerződésben foglalt feladatok teljesítéséhez kerülnek felhasználásra.

1. **A TELJESÍTÉS IGAZOLÁSA, FIZETÉSI FELTÉTELEK**

5.1. Felek megállapodnak abban, hogy a Vevő a szerződés teljesítésének elismeréséről (teljesítésigazolás), vagy az elismerés megtagadásáról az Eladó teljesítésétől, vagy az erről szóló írásbeli értesítés kézhezvételétől számított 5 munkanapon belül írásban köteles nyilatkozni.

5.2. Fentiek alapján eseti megrendelésenként egy számla nyújtható be az eseti megrendelésben rendelt árumennyiség alapján, annak leszállítását követően. A számla ellenértékét Vevő az igazolt szerződésszerű (rész) teljesítést követően, utólag egyenlíti ki a Kbt. 135.§ és a 2013. évi V. tv. (Ptk.) 6:130. § (1) – (2) bekezdése szerint, átutalással. A számla fizetési határideje 30 nap.

5.3. A számla kiállításának alapja a Vevő által kiállított teljesítésigazolás. Amennyiben nem állapítható meg egyértelműen a számla kézhezvételének időpontja, vagy az ajánlattevőként szerződő fél a teljesítést megelőzően nyújtja be a számlát, az ellenszolgáltatás teljesítése a szerződésben meghatározott módon és tartalommal történő teljesítés napját követő 30 napon belül történik.

5.4. A teljesítés igazolására a Vevő képviseletében ........................ jogosult.

5.5. Ha a Vevő a számla végösszegének kifizetésével késedelembe esik, a Ptk. 6:155. § (1) bekezdése szerinti késedelmi kamatot és a behajtási költségátalányról szóló 2016. évi IX. törvényben előírt költségátalányt köteles fizetni.

5.6. Vevő befogad és feldolgoz olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

1. **A KERETSZERZŐDÉS MEGSZŰNÉSE**

6.1. A jelen keretszerződés a keretösszeg kimerülése napján, vagy 2025. december 31. napján, vagy a Felek írásba foglalt meghosszabbítási szándéka esetén – amennyiben annak feltételei fennállnak – a meghosszabításról szóló megállapodásban rögzített határidőben szűnik meg.

6.2. Vevő a Kbt. 143. § (3) alapján jogosult és egyben köteles a szerződést felmondani, illetve az Eladó teljesítésének felajánlásáig a szerződéstől elállni – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* az Eladóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek, vagy
* Eladó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezetben, amely nem felel meg a Kbt. 62. § (1) bekezdés k) pont kb) alpontjában meghatározott feltételeknek.

6.3. Vevő a 10 munkanapot meghaladó késedelem esetén jogosult a jelen keretszerződéstől elállni, és 15 % mértékű **meghiúsulási kötbért** követelni. A kötbér alapja a teljes egy éves mennyiségre kalkulált ellenérték nettó összege.

6.4. Vevő az Eladó súlyos szerződésszegése esetén jogosult a jelen szerződést felmondani, illetve az Eladó teljesítésének felajánlásáig a keretszerződéstől elállni, és az Eladótól 15 % mértékű **meghiúsulási kötbért** követelni. A kötbér alapja a teljes egy éves mennyiségre kalkulált ellenérték nettó összege.

1. **EGYÉB RENDELKEZÉSEK**

7.1. Eladó a jelen keretszerződéssel összefüggésben tudomására jutott üzleti és egyéb titkot, más hasonló adatot, információt köteles bizalmasan kezelni, azt kizárólag a jelen keretszerződés teljesítéséhez használhatja fel. A Felek titoktartási kötelezettsége a keretszerződés teljesítését követően is fennmarad.

7.2. Amennyiben a kormányzati ellenőrzésre jogosult szervek a szerződés bármely részével, vagy teljesítésével kapcsolatban információt igényelnek, úgy ezt a felek e szervek részére teljesíteni kötelesek és egyikük sem hivatkozhat üzleti titokra, vagy más bizalmassági szabályra. Ilyen esetekben az üzleti titok sérelméből eredően egyik fél sem támaszthat kártérítési igényt a másik féllel szemben.

7.3. A Felek kijelentik, hogy a szerződés megkötésére vonatkozó belső előírásokat megtartották, jelen megállapodás érvényességéhez egyéb hozzájárulásra, vagy nyilatkozatra nincs szükségük. Minden olyan változásról, amely a jelen esetleges szerződés módosítását igénylik, haladéktalanul értesítik egymást. Felek tudomásul veszik, hogy jelen szerződés módosítására kizárólag a Kbt. 141. § foglalt rendelkezések figyelembevétele alapján van lehetőség. A keretszerződés módosítása kizárólag írásban történhet.

7.4. Jelen keretszerződést bármelyik fél a másik fél jelentős szerződésszegése esetén mondhatja fel, ha a másik fél írásbeli felszólítás ellenére sem orvosolja a hibás teljesítést. Vevő részéről jelentős szerződésszegésnek minősül különösen, ha a Vevő az Eladónak az indokolt utasítások és lényeges információk kiadásával indokolatlanul késedelembe esik, és ezzel az Eladó teljesítését veszélyezteti. Felek súlyos szerződésszegésének minősül továbbá, ha a kézhez vett elektronikus levél olvasását (illetőleg az olvasási visszaigazolást) szándékosan, vagy súlyosan gondatlanul mulasztja el a kapcsolattartásra kijelölt személy. E tény a kézbesítési visszaigazolást követő telefonos egyeztetéssel ellenőrizhető.

7.5. Szerződő Felek jelen keretszerződés teljesítése során tett nyilatkozatai a másik fél tudomásszerzésével hatályosulnak. A Felek abban állapodnak meg, hogy tudomásul vett nyilatkozatnak tekintik az e-mail-ben, illetve faxon elküldött nyilatkozatot is, feltéve, hogy a címzett a levél kézhezvételének tényét, és tartalmának megismerését (ha mellékletek vannak, azokét is) szintén e-mailben a küldő félnek visszaigazolta, illetve a fax-visszaigazolás a küldő fél részére visszaérkezett.

7.6. A Felek adataiban történő változást, a Felek nem tekintik szerződésmódosításnak, azokat bármely fél a másik félhez intézett írásbeli nyilatkozatával egyoldalúan és joghatályosan közölheti.

7.7. Szerződő Felek magukra nézve kötelezőnek fogadják el, hogy a Kbt. és az államháztartásról szóló 2011. évi CXCV. törvény szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

7.8. Mind a szerződés időtartama alatt, mind pedig a nyilvántartások megőrzési időtartama lejáratáig az Eladónak lehetővé kell tenni a Vevő, az Állami Számvevőszék, az Európai Számvevőszék és az Európai Bizottság illetékes szervezetei, a Kormány által kijelölt belső ellenőrzési szerv, a Kormányzati Ellenőrzési Hivatal, a 2011. évi CXCV. törvény szerinti fejezetek ellenőrzési szervezetei, a Kincstár, valamint a Kbt. és az államháztartásról szóló 2011. évi CXCV. törvény szerinti bármely egyéb illetékes ellenőrző szervezet törvényes vagy meghatalmazott képviselőinek a szolgáltatásokhoz kapcsolódó nyilvántartások, számlák, a szolgáltatások megvalósítását igazoló okmányok, bizonylatok helyszínen történő ellenőrzését vagy könyvvizsgálatát, azokról másolatok készítését vagy rendelkezésre bocsátását.

7.9. Felek a jelen keretszerződésből eredő esetleges jogvitáikat elsősorban tárgyalásos úton kötelesek rendezni. A keretszerződés által nem érintett egyéb kérdésben a mindenkor hatályos jogszabályi rendelkezések, különösen a Polgári Törvénykönyvről szóló 2013. évi V. törvény előírásai az irányadók.

7.10. A jelen keretszerződés módosítása kizárólag írásban, a jelen szerződésre érvényes formai kényszer megtartása mellett lehetséges.

7.11. Eladó a jelen keretszerződés aláírásával kijelenti, hogy az Áht. 41. § (6) bekezdésére figyelemmel, az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján a nemzeti vagyonról szóló 2011. évi CXCVI. törvény 3. § (1) 1. pontja szerinti átlátható szervezetnek minősül.

A jelen keretszerződés 3 (három) eredeti példányban készült, amelyből 2 (kettő) példány a Vevőt, míg 1 (egy) példány az Eladót illeti meg.

A keretszerződést a Felek áttanulmányozták, és mint akaratukkal mindenben egyezőt, jóváhagyólag írták alá.

Kelt: Budapest, 2023. …………….

|  |  |
| --- | --- |
| ……………………………………………… | ………………………………………………. |
| **Bischitz Johanna Integrált Humán Szolgáltató Központ**  képv. Farkas Tünde igazgató | **…** |
| *Vevő* | *Eladó* |

Melléklet: Árazott tételes költségvetés