|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 17 - ei rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő „Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának *745/2023. (IX. 19.)* számú határozata (*1. számú melléklet*) alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyában 2023. október 05-én bonyolítói szerződést (a továbbiakban: Bonyolítói szerződés) kötött (*2. számú melléklet*).

A tárgyi bonyolítói szerződésben szereplő felújítási munkák kivitelezését biztosító vállalkozási szerződések megkötése érdekében közbeszerzési eljárás lefolytatására van szükség. A nemzeti, Kbt. 112. § (1) bekezdés b) pont szerinti Nyílt (hirdetménnyel induló) közbeszerzési eljárás megindításához szükséges dokumentumokat *a határozati javaslat mellékletei* tartalmazzák. Az eljárás becsült értéke mindösszesen nettó 43.143.833,- Ft. A tárgyi közbeszerzés szerepel a Társaság 2023. évi aktuális közbeszerzési tervében (*3. számú melléklet*).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.”(…)*

Fentiek alapján kérjük *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (X. 17.) számú határozata az EVIN Nonprofit Zrt. ajánlatkérő részére *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2023. október 12.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. sz. melléklet – 745/2023 (IX. 19.) számú PKB-határozat
2. sz. melléklet – Bonyolítói szerződés\_EVIN energetikai korszerűsítés
3. sz. melléklet – EVIN aktuális közbeszerzési terve

Határozati javaslatok mellékletei:

1. sz. melléklet – Ajánlati felhívás\_EVIN energetikai korszerűsítés

2. sz. melléklet – Közbeszerzési dokumentum\_EVIN energetikai korszerűsítés

3a. sz. melléklet – Szerződéstervezet\_1. rész\_EVIN energetikai korszerűsítés

3b. sz. melléklet – Szerződéstervezet\_2. rész\_EVIN energetikai korszerűsítés

3c. sz. melléklet – Szerződéstervezet\_3. rész\_EVIN energetikai korszerűsítés

4. sz. melléklet – Műszaki dokumentáció\_EVIN energetikai korszerűsítés