|  |
| --- |
| **Budapest Főváros VII. kerület Erzsébetváros Önkormányzata**  **Galambos András Erzsébetváros Fejlesztési és Beruházási Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 17 - ei rendkívüli**

**ülésére**

|  |  |
| --- | --- |
| **Tárgy:** | Javaslat a „Budapest Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek kézi takarítása” tárgyú közbeszerzés közbeszerzési eljárást megindító dokumentumainak jóváhagyására |

**Készítette:**

Galambos András

Erzsébetváros Kft. ügyvezetője

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

**Előzmények:**

Magyarország helyi önkormányzatairól szóló 2011. évi CLXXXIX. évi törvény (Mötv.) szerint a helyben biztosítandó közfeladatok körében ellátandó helyi önkormányzati feladatnak minősül a 13. § 5. pontja szerinti környezet-egészségügy (ideértve a köztisztaság és a települési környezet tisztasága) biztosítása. Ugyanezen szakasz 2. pontja szerinti településüzemeltetés (amely alatt érti a helyi közutak és tartozékainak kialakítását és fenntartását, valamint a közparkok és egyéb közterületek kialakítását és fenntartását). A 23. § (5) bekezdés 1. pontja pedig a fővárosi kerületi önkormányzati feladatként határozza meg a helyi közutak, közterek és parkok kezelését, fejlesztését és üzemeltetését.

A Budapest Főváros VII. kerület Erzsébetváros Önkormányzata (továbbiakban: Önkormányzat) és az Erzsébetváros Fejlesztési és Beruházási Korlátolt Felelősségű Társaság (továbbiakban: Erzsébetváros Kft.)között hatályban lévő többször módosított Feladatállátási Szerződésben (1. sz. melléklet) rögzített tevékenységeket az Erzsébetváros Kft. a 449/2016. (XI. 23.) számú Képviselő-testületi határozat alapján végzi. (2. sz. melléklet)

Ennek megfelelően az Önkormányzat közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, közparkok) köztisztasági és települési környezet tisztaságának biztosítása tartozik ebbe a körbe.

A hivatkozott Feladatellátási Szerződésben rögzített feladatok végrehajtása érdekében került sor 2020. évben egy a közbeszerzésekről szóló 2015. évi CXLIII. törvény (a továbbiakban: Kbt.) 81. § szerinti nyílt közbeszerzési eljárás lefolytatására a Budapest Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek (ideértve közutak, gyalogosforgalmat szolgáló járdák, és az azokat elválasztó közterületi sávok, egyes zöldfelületi sávok, terek külső, illetve egyes terek belső járdái, valamint a Középső- Erzsébetváros egyes járdaszakaszai) kézi takarítására. A közbeszerzési eljárás nyertesével kötött – határozott időre szóló - vállalkozási szerződést a 3. sz. melléklet tartalmazza.

**Javaslat a „Budapest** **Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek kézi takarítása” tárgyú közbeszerzés közbeszerzési eljárást megindító dokumentumainak jóváhagyására**

A Budapest Főváros VII. kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4. pontja alapján: *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.” (…)*

Az Erzsébetváros Kft. a Kbt. 81. § szerinti nyílt közbeszerzési eljárás megindítását kezdeményezi az előzményekben leírtak és az alábbi szempontok figyelembevételével.

Az új közbeszerzési eljárás kiírása azért vált szükségessé, mert az előző 2020. évben lefolytatott - érvényes és eredményes - köszbeszerzési eljárást követően, a Belső-Erzsébetvárosi közterületek kézi takarítására kötött határozott időtartamú vállalkozói szerződés érvényessége 2023 november 2.-ával lejár. (3. sz. melléklet) A szerződés 3 hónapos meghosszabbítására a Kbt. lehetőséget biztosít, ez alatt az idő alatt kerülhet sor a Kbt. 81. § szerinti nyílt közbeszerzési eljárás előkészítésére és lefolytatására.

Az előkészítés részeként a közbeszerzési szakértő bevonásával elkészültek az új közbeszerzési eljárás megindításához szükséges alábbi dokumentumok:

Ajánlati/részvételi felhívás (A Kbt. 81. § szerinti eljárások esetében.)

* KÖZBESZERZÉSI DOKUMENTUM Szerződéstervezet
* KÖZBESZERZÉSI DOKUMENTUM Műszaki tartalom

A jelen közbeszerzési eljárás kezdeményezésével biztosítható a Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek kézi takarítása az eddigi szerződés megszűnését követő új időszakban oly módon, hogy a 3 év alatt szerzett tapasztalatok kiértékelésével a tevékenység hatékonysága is növelhető.

**A közbeszerzési eljárás becsült értéke: nettó 276 000 000 HUF+ ÁFA.**

A tervezett közbeszerzés fedezete az Önkormányzattal kötött – fentiekben hivatkozott – Feladatellátási Szerződés alapján elkülönítésre került.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (X. 17.) határozata a „Budapest Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek kézi takarítása” tárgyú közbeszerzés közbeszerzési eljárást megindító dokumentumainak jóváhagyásáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az Erzsébetváros Fejlesztési és Beruházási Korlátolt Felelősségű Társaság „Budapest Főváros VII. kerület Erzsébetváros Önkormányzatának közigazgatási területén lévő, Belső-Erzsébetvárosi közterületek kézi takarítása” tárgyú közbeszerzés közbeszerzési eljárást megindító dokumentumait jóváhagyja,melyek a jelen határozat mellékletét képezik.

Felelős: Niedermüller Péter polgármester

Határidő: azonnal

Budapest, 2023. október 5.

Galambos András

Erzsébetváros Kft. ügyvezetője

**Mellékletek:**

**Előterjesztés mellékletei:**

1. sz. melléklet Feladatellátási Szerződés

2. sz. melléklet 449/2016. (XI. 23.) számú Képviselő-testületi határozat

3. sz. melléklet DeerGarden Kft. Belső EV takarítása 2020.11.01.

**A határozati javaslat mellékletei:**

1. sz. melléklet Ajánlati Felhívás

2. sz. melléklet Vállalkozási Keretszerződés

3. sz. melléklet Műszaki leírás Belső- Erzsébetváros kézi takaritas