|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 17 - i rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés a MAM-753 és MAM-754 forgalmi rendszámú, Opel Astra Station típusú személygépjárművek értékesítése tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

**Tisztelt Bizottság!**

2012. július 12. napján Budapest Főváros VII. Kerület Erzsébetváros Önkormányzata (továbbiakban: Önkormányzat) és a Budapesti Rendőr-főkapitányság (továbbiakban: Rendőr-főkapitányság) adományozási szerződést kötöttek, amely alapján - térítésmentesen - a Rendőr-főkapitányság használatába került 2 db Opel Astra Station típusú személygépjármű a BRFK VII. kerületi Rendőrkapitányság feladatellátásnak támogatása céljából.

A személygépjárművek adatai:

* **Opel Astra Station**: forgalmi rendszám: **MAM-753**; alvázszám: WOLOAHL35C2036834; motorszám: A16XER20RY2522; szín: fehér ; gyártási év: 2012.
* **Opel Astra Station**: forgalmi rendszám: **MAM-754**; alvázszám: WOLOAHL35C2030139; motorszám: A16XER20RX0218; szín: fehér ; gyártási év: 2011.

A Bizottság 363/2023. (V.30.) sz. határozatával döntött a gépjárművek visszavételéről és értékesítésre kijelölésről. Az Önkormányzat és a Rendőr-főkapitányság 2023. június 28. napjával megszüntették a haszonkölcsön szerződést, tárgyi gépjárművek átadás-átvételi eljárás keretében az Önkormányzat birtokába kerültek.

Tekintettel a Bizottság értékesítésre kijelölésről szóló 363/2023. (V.30.) sz. határozatára a Főépítészi és Vagyongazdálkodási Iroda Tiszavölgyi László autógépész mérnök, igazságügyi szakértőt kérte fel a gépjárművek forgalmi értékének megállapítására, mely szakvélemények az előterjesztés mellékletét képezik. A gépjárművek adásvétel útján történő elidegenítéséhez szükséges a T. Bizottság döntése.

A 2023. szeptember 25. napján készült szakértői vélemények az Önkormányzat tulajdonában álló **MAM-753** forgalmi rendszámú Opel Astra Station típusú gépjármű forgalmi értékét 303.937,- forint + 27% Áfa, azaz bruttó 386.000,- forintban, míg a **MAM-754** forgalmi rendszámú Opel Astra Station típusú gépjármű forgalmi értékét 290.551,- forint + 27% Áfa, azaz bruttó 369.000,- forintban állapították meg.

Tisztelt Bizottság döntési jogköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) bekezdésén valamint 7. § (5) bek. g) pontján alapul.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

*„7. § (5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*g) nettó egymillió forintot meg nem haladó forgalmi értékű vagyon átruházása esetén.”*

A Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 8. § (1) alapján *„A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható”.*

Kérem a Tisztelt Bizottságot, hogy az előterjesztést megtárgyalni, valamint a határozati javaslatokat elfogadni szíveskedjen.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (X.17.) határozata a MAM-753 forgalmi rendszámú gépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. a MAM-753 forgalmi rendszámú Opel Astra Station típusú gépjárművet versenyeztetés nélkül 303.937,- forint + 27% Áfa azaz bruttó 386.000,- forint értékben adásvétel útján elidegeníti.

2. A Bizottság felkéri a Polgármestert az adásvétellel kapcsolatos eljárás lebonyolítására és az adásvételi szerződés aláírására.

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (X.17.) határozata a MAM-754 forgalmi rendszámú gépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. a MAM-754 forgalmi rendszámú Opel Astra Station típusú gépjárművet versenyeztetés nélkül 290.551,- forint + 27% Áfa azaz bruttó 369.000,- forint értékben adásvétel útján elidegeníti.

2. A Bizottság felkéri a Polgármestert az adásvétellel kapcsolatos eljárás lebonyolítására és az adásvételi szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2023. október 3.

dr. Veninger Gyula Nándor

Főépítészi és Vagyongazdálkodási Iroda vezetője

Melléklet:

* 363\_2023. (V.30.) PKB határozat
* Átadás-átvételi jegyzőkönyvek
* Haszonkölcsön szerződés megszüntetése
* MAM-753 forgalmi és törzskönyv
* MAM-753 szakértői vélemény
* MAM-754 forgalmi és törzskönyv
* MAM-754 szakértői vélemény